stanford-oval/wikipedia huggingface dataset:
אפקט CSI
התגלמות > פשעים

אפקט ה־CSI עשוי גם לשנות את אופן ביצוע הפשעים. בשנת 2000, השנה בה הופיע לראשונה התכנית CSI (חקירת זירת פשע), 46.9% מכלל תיקי האונס בארצות הברית נפתרו על ידי המשטרה. עד שנת 2005 השיעור ירד ל 41.3%. כמה חוקרים ייחסו את הירידה הזו לאפקט ה־CSI, מכיוון שלפעמים תוכניות כמו זו מסבירות באופן מפורט ולא בהכרח מכוון כיצד עבריינים יכולים להסתיר או להשמיד ראיות. כמה קורבנות אונס דיווחו כי תוקפיהם אילצו אותם להתקלח או להתנקות באקונומיקה לאחר תקיפתם. בדצמבר 2005, פרץ ג'רמיין מקיני לבית במחוז טרומבול, אוהיו, שם רצח שתי נשים. כצופה בסדרה, עשה מקיני מאמצים יוצאי דופן כדי להסיר עדויות לפשעו: הוא ניקה את ידיו באקונומיקה, שרף את הגופות ואת בגדיו וניסה להשליך את נשק הרצח באגם. בסופו של דבר נתפס מקיני. ריי פיבי, ראש חטיבת הרצח במחוז לוס אנג'לס, העיר כי בנוסף ללימוד עבריינים כיצד להסתיר ראיות, תוכניות פשע עשויות אפילו "לעודד אותם, כשהם רואים בטלוויזיה כמה קל לחמוק מזה בלי עונש".
אחרים טוענים שלתוכניות כמו CSI אין כל השפעה חינוכית על עבריינים. מקס הוק, מנהל היוזמה למדע פלילי באוניברסיטת ווסט וירג'יניה, אמר כי אף על פי ש־CSI עשוי לחנך פושעים, אנשים הפונים לחיי פשע בדרך כלל אינם מאוד אינטליגנטים מלכתחילה. ייתכן גם שלתוכניות הפשע יש השפעה הפוכה, כי לעיתים ניסיונות להסתרת ראיות מייצרות ראיות נוספות. הוק נתן דוגמה לכך - פושעים שנמנעו מלהשתמש ברוק שלהם לסגירת מעטפות, מחשש להשאיר עליהן דגימות דנ"א, אך השאירו שאריות שיער וטביעות אצבע על נייר הדבק בו השתמשו. תמי קליין, החוקרת הראשית בפרשת מקיני, אמרה כי מקרי הרצח שהיא חוקרת מבוצעים על ידי אנשים "שלרוב הם די טיפשים". לארי פוזנר, לשעבר נשיא האיגוד הלאומי לעורכי הדין להגנה פלילית, טען כי מכיוון שאנשים שמבצעים פשעים אלימים בדרך כלל אינם נוקטים אמצעי זהירות, סביר להניח שתוכניות טלוויזיה העוסקות הפלילים לא ישפיעו על דפוסי פעולתם.
אנס סדרתי שהורשע, ג'ונתן היינס, אילץ את קורבנותיו להשמיד עדויות משפטיות. הוא נתפס רק לאחר שאחת מקורבנותיו תלשה לו שערה בכוונה, בהשראת סדרת הטלוויזיה CSI, שהתגלתה מאוחר יותר במכוניתה וקשרה אותו למקרה.
התגלמות > חקירות משטרה

שוטרים מרשויות אכיפת החוק מקבלים פעמים רבות שאלות ודרישות בנוגע לחקירותיהם הנובעות מתצוגות לא מציאותיות בטלוויזיה. בסקר שנערך בקרב שוטרים קנדיים ב -2010, נמצא כי חלק מהשוטרים היו מתוסכלים מהתעניינות, ולעיתים פקפוק, האזרחים המושפעים מסדרות כמו CSI, אם כי רובם ראו זאת כהזדמנות להציג לציבור עבודה משטרתית אמיתית. טכנולוגיות חדשות והגברת המודעות הציבורית למדע הפלילי עוררו עניין חדש בפתירת תיקים פתוחים וחקירות שהופסקו והגבירו את תחושת האחריות בקרב חוקרי המשטרה. עם זאת, הביקוש ההולך לראיות משפטיות עלול לגרום לעומס גדול מדי על המעבדות למחקר פלילי. חלק ממעבדות הפשע מעבדות כמה אלפי תיקים מדי שנה. רשויות אכיפת חוק רבות אין מספיק מקום אחסון לכמות הגדלה של ראיות פיזיות שהן אוספות. בחלק מחקירות, עדויות דנ"א אינן נאספות משום שאין מספיק מקום לאחסן אותן כראוי.
ראו גם

CSI
זיהוי פלילי
קרימינולוגיה
ניוד מאת ריהאנה

| --- | --- |

 בושם מאת ריהאנה
 סוג:  בושם לנשים
 יצא לאור:  23 בנובמבר 2012
 יצרנית:  פרלוקס פרגנס
 סיסמת פרסום:  "Wear it with nothing else"
 תווים:  ע: גויאבה • מנדרינה • אגס א: גרדניה • יסמין ערבי • תפוז-שמנת ב: אלגום • סחלב • וניל • מושק
 → רבלרוג ←
ניוד מאת ריהאנה (באנגלית: Nude by Rihanna) הוא הבושם השלישי לנשים של הזמרת הברבדית ריהאנה. הוא הופץ ב-23 בנובמבר 2012 והונפק על ידי קו הבישום "פרלוקס פרגנס". את הבושם הוציאה ריהאנה לכבוד בלאק פריידיי; יום שישי, שפותח את עונת השופינג שבין חג ההודיה בארצות הברית לחג המולד.
רכיבים

הבושם תואר כניחוח "מתוק, פרחוני [ו]פירותי עם מעט ריח של וניל". הוא מורכב גם מתווים של עץ וסקין מושק. הוא מאופיין בניחוחות פירותיים של גויאבה, מנדרינה ואגס בתור התווים העליונים. התווים האמצעיים מורכבים מפרחים לבנים: עלי כותרת של גרדניה, יסמין ערבי קטיפתי ותפוז-שמנת. תווי הבסיס מורכבים מאלגום, סחלב, וניל ומושק "סקונד סקין".
מוצרים

להלן רשימת המוצרים שיצאו במסגרת הפצתו של הבושם:
100 מ"ל/3.4 oz
50 מ"ל/1.7 oz
30 מ"ל/1.0 oz
15 מ"ל/0.5 oz
הערות שוליים

1 2  Our Big Guide To Scoring Major Beauty Deals On Black Friday, HuffPost, ‏2012-11-23 (באנגלית)
↑  Nude Rihanna perfume - a fragrance for women 2012, www.fragrantica.com (באנגלית)
| ריהאנה |
| --- | --- | --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים | דיסקוגרפיה • וידאוגרפיה • פרסים ומועמדויות • סיבובי הופעות • שירים |  |
| אלבומי אולפן | Music of the Sun • A Girl like Me • Good Girl Gone Bad (Reloaded) • Rated R • Loud • Talk That Talk • Unapologetic • Anti |  |
| אלבומי רמיקס | Good Girl Gone Bad: The Remixes • Rated R: Remixed |  |
| אלבומי וידאו | Good Girl Gone Bad Live • Loud Tour Live at the O2 • Rihanna 777 Documentary... 7Countries7Days7Shows |  |
| סיבובי הופעות | Rihanna: Live in Concert • A Girl's Night Out • Good Girl Gone Bad Tour • Last Girl on Earth • Loud Tour • Diamonds World Tour • The Monster Tour • Anti World Tour |  |
| ערכים קשורים | Home • פנטי ביוטי • "We Found Love" (וידאו קליפ) • רבל פלר • רבל • ניוד מאת ריהאנה • רוג מאת ריהאנה • מופע המחצית של סופרבול LVII |  |
| ריהאנה – סינגלים |
| --- | --- | --- |
| Music of the Sun | "Pon de Replay" • "If It's Lovin' that You Want" |  |
| A Girl like Me | "SOS" • "Unfaithful" • "We Ride" • "Break It Off" |  |
| Good Girl Gone Bad | "Umbrella" • "Shut Up and Drive" • "Hate That I Love You" • "Don't Stop the Music" • "Take a Bow" • "Disturbia" • "Rehab" |  |
| Rated R | "Russian Roulette" • "Hard" • "Rude Boy" • "Rockstar 101" • "Te Amo" • "Wait Your Turn" |  |
| Loud | "Only Girl (In the World)" • "What's My Name?" • "Raining Men" • S&M" • "California King Bed" • "Man Down" • "Cheers (Drink to That)" • "Love the Way You Lie (Part II)" |  |
| Talk That Talk | "We Found Love" • "You da One" • "Talk That Talk" • "Birthday Cake" • "Where Have You Been" • "Cockiness (Love It)" |  |
| Unapologetic | "Diamonds" • "Stay" • "Pour It Up" • "Loveeeeeee Song" • "Right Now" • "What Now" • "Jump" |  |
| Anti | "Consideration" • "Work" • "Kiss It Better" • "Needed Me" • "Love on the Brain" • "Desperado" • Higher • "Sex with Me" |  |
| השתתפות בסינגלים | "Roll It" • "If I Never See Your Face Again" • "Live Your Life" • "Run This Town" • "Love the Way You Lie" • "Who's That Chick?" • "All of the Lights" • "Fly" • "Take Care" • "The Monster"  • "This Is What You Came For" • "Nothing is Promised" • "Too Good" • "Selfish" • "Wild Thoughts" • "Loyalty" • ‏ "Lemon" • "Believe It" |  |
| שירים אחרים | "FourFiveSeconds" • "Towards the Sun" • "Dancing in the Dark" • "Bitch Better Have My Money" • "American Oxygen" • "Sledgehammer" • "Lift Me Up" |  |
יודוויגה שפט

| --- | --- |
ידוויגה שפט
 לידה:  4 באוקטובר 1913 
 פטירה:  5 בספטמבר 2007 (בגיל 93) 
 מדינה:  פולין 
 מידע חסידת אומות העולם
 פרסים והוקרה:  חסידת אומות העולם (15 ביולי 1975) 
 קישורים חיצוניים
 יד ושם:  יודוויגה שפט
 
ידוויגה שפט
ידוויגה שפט (בפולנית: Jadwiga Szaft;‏ 4 באוקטובר 1913, כפר Krzynowloga Wielka אשר במחוז וורשה בקרבת העיירה פשאסניש בפולין – 5 בספטמבר 2007) לבית סוכודולסקה (suchodolska) הייתה חסידת אומות עולם, עלתה לישראל בשנת 1957, נפטרה בישראל ונקברה בכפר הרי"ף.
ידוויגה שפט ובני משפחתה, אביה, אדם סוכודולסקי ואימה, סטניסלבה סוכודולסקה, היו אחראים על הצלתו של מיכאל שפט (Michael Szaft), סטודנט יהודי למשפטים אשר עזב את לימודיו עם פרוץ המלחמה ונאלץ להתגורר בגטו ורשה עד לבריחתו לאחר שלקח חלק במרד גטו ורשה.
סיפור ההצלה

בשנת 1943 נשמעה דפיקה על דלת ביתם של משפחת סוכודולסקי. אדם סוכודולסקי, אבי המשפחה, פתח את הדלת וראה צל אדם, גופו נפוח מרעב. האיש נפל על ברכיו והתחנן לרחמים, ציין כי ברח מגטו ורשה ואמר "אנא עזור לי להישאר בחיים". אדם וביתו ידוויגה בחנו את פניו והבחינו כי זה לא אחר מאשר מיכאל שפט אשר התגורר עם משפחתו בכפר לפני שנים רבות.
הוריה של ידוויגה, אדם וסטניסלבה, החליטו להסתיר את מיכאל, חפרו בור בתוך לול התרנגולות הנמצא בשטח ביתם וכיסו אותו במספוא של בעלי חיים.
ידוויגה ואחיה סטניסלב האכילו את מיכאל באופן קבוע, ידוויגה הייתה נכנסת אל לול התרנגולות על מנת להאכיל את התרנגולות ומשם אל הבור בו הסתתר מיכאל, האוכל הועבר דרך סדק צר שהיה בכיסוי הבור. בחורף, חדר גשם לבור, אולם למרות הקושי מיכאל שרד.
מיכאל חי בבור כמעט שנתיים עד לשחרור הכפר ב-15 בינואר 1945, לאחר השחרור נשאר עם ידוויגה ומשפחתה.
לאחר השחרור התפשטה שמועה בכפר כי יהודי חזר לחיות בכפר. באחד הימים, התפרצה לבית קבוצת פורעים ודרשה למסור לידם את מיכאל. סטניסלב הצעיר עיכב אותם מספיק זמן אשר איפשר למיכאל לקפוץ מהמיטה ולברוח דרך הדלת האחורית, מאוחר יותר מיכאל חזר לבית.
בחלוף השנים פיתחו מיכאל וידוויגה ידידות, השניים נישאו ועלו לישראל בשנת 1957. לשניים נולדו 2 בנים.
ידוויגה כתבה בזכרונותיה "אני באה ממשפחה קתולית אדוקה ורצינו לקיים את המצווה - ואהבת לרעך כמוך".
ההכרה

ב-15 ביולי 1975 הוכרו ידוויגה, אחיה סטניסלב והוריה כחסידי אומות עולם על ידי "יד ושם".
ידוויגה כתבה במכתב לראש הממשלה, גולדה מאיר, על המצווה אותה קיימה ועל כך שהיא גאה לשמש כאדם צדיק וכי בשל כך זכתה למקום בעולם הבא.
ראו גם

יודוויגה שפט, באתר יד ושם (באנגלית)
http://atzum.org/projects/righteous-among-the-nations-2/individual-profiles/jadwiga-szaft-suchodolska/
https://www.raoulwallenberg.net/general/jadwiga-suchodolska-poland/
ציון קברה של ידוויגה שפט
WorldCat

| --- | --- |

 סוג:  אתר אינטרנט 
 תקופת הפעילות:  26 באוגוסט 1971 – הווה (53 שנים) 
 בעלות:  Online Computer Library Center 
 search.worldcat.org
 
WorldCat הוא קטלוג בין-לאומי מאוחד, בו רשומים אוספים של 71,000 ספריות הפזורות ב-112 ארצות ברחבי העולם, השותפות לפרויקט הבין-לאומי הנקרא מרכז הספריות הממוחשב און-ליין: Online Computer Library Center - OCLC.
הקטלוג הבין-לאומי המאוחד מתוחזק ומתעדכן במשותף על ידי הספריות השותפות בפרויקט.
בשנת 2006 הועלה הקטלוג לרשת האינטרנט. הרישום לאתר הוא בחינם אף על פי שהאתר הוא מסחרי.
מלבד הכותרים הישירים עצמם, ניתן לחפש בו זהויות, בדרך כלל שמות של מחברים ואישים, וכך לקבל את רשימת כל הפריטים הספרייתיים המקוטלגים תחת שמותיהם בספריות בעולם.
הערות שוליים

↑  WorldCat Identities, WorldCat
| --- | --- |
בקרת זהויות :  NLI: 987009464272205171  LCCN: no2006000525  VIAF: 176058852   WorldCat (עם VIAF): 176058852 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
פרס לסיפורת מאת נשים

| --- | --- |

 תיאור:  פרס ספרות בריטי
 מיקום הטקס:  הממלכה המאוחדת 
 מדינה:  הממלכה המאוחדת 
 תקופת הפרס:  1996–הווה (כ־29 שנים) 
 אתר רשמי
 
פרס לסיפורת מאת נשים (באנגלית: Women's Prize for Fiction), נקרא בעבר פרס אורנג' לספרות בדיונית (באנגלית: Orange Prize for Fiction) בשנים 2008–2013, Orange Broadband Prize for Fiction בשנים 2007–2008, ופרס בייליז לסיפורת מאת נשים בשנים 2013–2017, הוא אחד הפרסים הספרותיים היוקרתיים ביותר בבריטניה.


הפרס ניתן מדי שנה לסופרת (אישה) ממדינה כלשהי על הרומן המקורי הטוב ביותר שנכתב באנגלית ופורסם בבריטניה בשנה הקודמת.
היסטוריה

הפרס אמור היה להינתן החל משנת 1994 בידי חברת מיצובישי, אבל המחלוקת ציבורית שהתעוררה באשר לערכו של הפרס גרמה לחברה לחזור בה ממתן החסות.

חברת אורנג' הבריטית, המפעיל הסלולרי וספקית שירותי אינטרנט לקחה על עצמה את מימון הפרס. הוא הוענק לראשונה ב-1996. חבר השופטים היה ועדה של "עיתונאים, מבקרים, סוכנים ספרותיים, מוציאים לאור, ספרנים, מוכרי ספרים" בני שני המינים, בכללם יושבת הראש הנוכחית, הסופרת והשדרנית קיית מוס.
הפרס נועד להעלות על נס את תרומתן של נשים כותבות, שמוס האמינה שנוטים לפסוח עליהן במתן פרסים חשובים.

בתגובה לרשימה הקצרה של זוכי פרס מאן בוקר ב-1991 שהייתה כולה על טהרת המין הגברי.

הזוכה בפרס מקבלת 30,000 פאונד לצד פסל ארד המכונה "בסי" (Bessie) שיצרה האמנית גרייזל ניבן (Grizel Niven), אחותו של השחקן והאמן דייוויד ניבן. בדרך-כלל מתפרסמת מדי שנה בחודש מרץ רשימת המועמדים המלאה ובחודש יוני רשימת המועמדים הקצרה, וכעבור ימים ספורים מכריזים על הזוכה. הזוכה נבחרת מדי שנה בידי צוות של "חמש נשים מובילות". ב-2005 ציינו השופטות את הספר "Small Island" של אנדריאה לוי כ-"Orange of Oranges", הרומן הטוב ביותר של העשור החולף.
הBBC טוען שפרס אורנג', יחד עם פרס בוקר הגברי ופרס קוסטה (Costa Book), מהווה שלישייה של פרסי ספרות יוקרתיים. מכירות ספרי המועמדים לפרסים הללו נסקו במידה משמעותית.

ספרה של לוי משנת 2004 נמכר בקרוב למיליון עותקים (בהשוואה לפחות מ-600,000 של זוכה פרס מאן בוקר באותה שנה),

בעוד מכירות הספר A Spell of Winter של Helen Dunmore הוכפלו בארבע אחרי שהיא הייתה הזוכה הראשונה בפרס,

מכירות ספרה של ואלרי מרטין שזכתה בפרס ב-2003 עלו פי עשרה בעקבות הזכייה.

והספריות הבריטיות, הנוהגות לתמוך בפרס בדרכים שונות, דיווחו על הצלחתן בהצגת סופר חדש בפני הקוראים: "48% אמרו שהם ניסו סופר חדש בעקבות היוזמה ו-42% אמרו שינסו ספרים אחרים של הסופרים החדשים שקראו."
אולם העובדה שבפרס יכולות לזכות רק נשים מעוררת מחלוקת.

לאחר ייסוד הפרס כינה אותו אוברון וו "פרס הלימון" בעוד ג'רמיין גריר טענה שבמהרה יחלקו פרס ל"סופרים ג'ינגים".

א. ס. בייאט, הזוכה בפרס מאן בוקר לשנת 1990, כינתה אותו "הפרס הסקסיסטי", וטענה "שמעולם לא היינו זקוקים לכזה פרס"

לולה יאנג, יושבת ראש חבר השופטים, טענה ב-1999, שספרות הנשים הבריטית מתחלקת לשתי קטגוריות: "קרתנית וצרת-אופקים" או "משפחתית באופן שטחי".

לינדה גראנט הואשמה בגנבה ספרותית בעקבות זכייתה בפרס בשנת 2000,

בעוד בשנה שאחריה, הרכב מבקרים גברים הרכיב רשימת מועמדים משלהם וביקר קשות את רשימת המועמדים המקורית.

רשימת המועמדים לשנת 2007 גונתה כנובעת מ... "פסולת רבה..." בידי יושבת ראש חבר השופטים מיוריאל גריי

בעוד סיימון ג'נקינס, העורך הקודם של הטיימס, כינה אותו "סקסיסטי".

ב-2008 כינה טים לוט את הפרס "תעלול סקסיסטי" והציע ש"פרס אורנג' הוא סקסיסטי ומפלה, וצריך להתרחק ממנו".
אף אישה לא זכתה בפרס יותר מפעם אחת, אבל מרגרט אטווד הייתה מועמדת שלוש פעמים מבלי שזכתה.
בשנת 2013, עם התחלפות המממן המסחרי של הפרס ליצרנית המשקה Baileys ("אייריש קרים"), התחלף גם שם הפרס לשמו הנוכחי.
הערות שוליים

1 2  תולדות הפרס באתר הרשמי
↑  פיונה פרייר, "החיים אחרי הזכייה בפרס אורנג'", BBC‏, 28 בדצמבר 2007
↑   Small Island voted best Orange prize winner of past decade, The Telegraph, 12 April 2008
↑  אמינאטה פורנה, "יותר בדוי מהדמיון", הגארדיאן, 11 ביוני 2005
↑  Zangen, Britta (April/May 2003). "Women as Readers, Writers, and Judges The Controversy about the Orange Prize for Fiction". Women's Studies 32 (3): 281–299. doi:10.1080/00497870310066. ISSN 0049-7878.
↑  "ספרי הקיץ של טיים מגזין: סיפורים שכתבה קיית מוס", טיים מגזין, 3 ביולי 2008
↑  סטפני מריט, "דיוקן של קיית מוס: המופת לכתיבה מודרנית", הגארדיאן, 28 באוקטובר 2007
↑  "הוכרזה רשימת מועמדות פרס אורנג'", הגארדיאן, 20 במרץ 2000
↑  ג'ון אזארד, "שופטי אורנג' הכתירו את הסופרת הטובה ביותר של העשור", הגארדיאן, 3 באוקטובר 2005
↑  "עשר דרכים לגרום לך לקרוא ספר", 16 באוקטובר 2007
↑  "פרס מדעי מחפש ממן חדש", 16 במאי 2005
↑  Zangen, Britta (April/May 2003). "Women as Readers, Writers, and Judges The Controversy about the Orange Prize for Fiction". Women's Studies 32 (3): 281–299. doi:10.1080/00497870310066. ISSN 0049-7878.
↑  Orange authors eye bright futures". Bookseller: p. 17. 7 May 2004.
↑  Library triumph for Orange". Bookseller: p. 31. 1 February 2002.
↑  ג'יימס פרסלי, "רובינסון פלדמן מגיעה לגמר בפרס אורנג', בלומברג, 21 באפריל 2009
↑  ז'ראלדין בדל, "פוליטיקה טקסטואלית", הגארדיאן, 6 במרץ 2005
↑  דליה אלברז', א. ס. בייאט מוקיעה את פרס אורנג' "הסקסי", טיים מגזין, 18 במרץ 2008
↑  פיצ'רה גיבונס, "הבריטית הקרתנית מספידה לאמריקאית", הגארדיאן, 10 במאי 1999
↑  מייב קנדי, "הזוכה בפרס אורנג' דוחה האשמות של גנבה ספרותית", הגארדיאן, 8 ביוני 2000
↑  פישרה גיבנס, "התנשות מינים בקשר לפרס אורנג'", הגארדיאן, 19 במאי 2001
↑  פול מז'נדרין, "סופרת ניגרית זוכה בפרס הספרותי החשוב ביותר לנשים", רויטרס, 6 ביוני 2007
↑    Nigel Reynolds, Arts Correspondent, ‏Booker prize author joins Orange shortlist, The Telegraph, 18 April 2007
↑  קאתי גסט, "השאלה הגדולה: האם הגיע הזמן לסתום את הגולל על פרס הספרות הנשי", האינדיפנדנט, 6 ביוני 2008
↑  קלי אוקס, "כתיבת הסיפורת בידי נשים", BBC, ‏3 ביוני 2003
הלהיים

הלהיים (בנורדית עתיקה: Helheim) הוא אחד מתשעת העולמות המרכיבים את היקום של המיתולוגיה הנורדית.
הלהיים נמצא בתחתית עץ היגדראסיל, הנושא עליו את עולמות המיתולוגיה הנורדית. הלהיים משמש כארץ מתים יחד עם ניפלהיים, המשמש באותו התפקיד, ושניהם מצויים יחדיו בתחתית העץ. לא כל המתים מגיעים להלהיים אלא רק המתים שמתו מזקנה, מחולי או שמתו בקרב אך לא זכו להגיע לוולהאלהאו לפולקוואנג . בנוסף מתואר כי אנשים רעים גם כן מגיעים להלהיים במותם.
הלהיים מתואר כמקום חשוך, קפוא ומלא ערפל. את הלהיים מקיף נהר גיול (Gjoll) שמונע מן המתים להימלט מן השאול.
הלהיים נשלט על ידי הל (Hel), בת הזקונים של לוקי, הל מתוארת כשראשה ופלג גופה העליון הוא של אישה ופלג גופה התחתון הוא של גופה מרקיבה.
על הלהיים שומרים מודגוד (Mudgud), השומרת על הגשר מעל נהר הגיול וגרם (Garm), כלב מפלצתי בעל שלושה ראשים המזכיר את קרברוס מן המיתולוגיה היוונית, תפקידו של גרם הוא לקרוע לגזרים במלתעותיו את כל המבקשים להיכנס להלהיים ללא רשותה של הל.
הערות שוליים

1 2 3 4  אריה סתיו, שירת הצפון, אריה ניר הוצאה לאור בע"מ, 2009; עמ' 36
1 2  האדה הפרוזאית, גילבגינינג - "ההטעיה של גילבי", קטע 16
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
Google Web Toolkit

ארגז הכלים של גוגל (באנגלית: Google Web Toolkit בקצרה: GWT) הוא פרויקט קוד פתוח של חברת גוגל הכולל סט כלים המאפשר למפתחי אינטרנט ליצור ולתחזק אפליקציות מורכבות הכתובות בשפת ג'אווה. בעזרת סט הכלים ניתן ליצור ממשק משתמש לדפדפן ב-HTML ו-Javascript (באמצעות Ajax) מתוך קוד ג'אווה. מלבד מספר מצומצם של ספריות, כל קובץ ממקור ג'אווה יכול להיבנות על כל פלטפורמה נתמכת בעזרת הכלים האוטומטיים של ארגז הכלים. המוצר מופץ תחת רישיון אפאצ'י גרסה 2.0.
GWT שם דגש על פתרונות יעילים לאתגרי Ajax חוזרים כמו הפעלת פרוצדורות א-סינכרוניות, ניהול סימניות, היסטוריית דפדפן, התאמה למדינות אחרות (בינלאומיות) ונגישות לכל סוגי הדפדפנים.
היסטוריה

הגרסה הראשונה של ארגז הכלים, גרסה 1 – 1.0RC (build 1.0.20), שוחררה ב-16 במאי 2006. גוגל הכריזה על ארגז הכלים בכנס של 2006, JavaOne .
היסטוריית שחרור:
GWT 1.0 ב-17 במאי 2006
GWT 1.1 ב-11 באוגוסט 2006
GWT 1.2 ב-16 בנובמבר 2006
GWT 1.3 ב-5 בפברואר 2007
GWT 1.4 ב-28 באוגוסט 2007
GWT 1.5 ב-27 באוגוסט 2008
GWT 1.6 ב-7 באפריל 2009
GWT 1.7 ב-13 ביולי 2009
GWT 2.0 ב-8 בדצמבר 2009
GWT 2.0.1 ב-2 בפברואר 2010
GWT 2.0.2 ב-12 בפברואר 2012
GWT 2.0.3 ב-19 בפברואר 2010
GWT 2.0.4 ב-2 ביולי 2012
GWT 2.1.0 ב-19 באוקטובר 2010
GWT 2.1.1 ב-16 בדצמבר 2010
GWT 2.2.0 ב-11 בפברואר 2011
GWT 2.3.0 ב-3 במאי 2011
GWT 2.4.0 ב-8 בספטמבר 2011
באוגוסט 2010 רכשה גוגל את חברת Instantiations, חברה הידועה בשל פיתוחיה עבור סביבת העבודה Eclipse, הכוללת את המעצב של ארגז הכלים אשר מאוחד כעת עם כלי פיתוח נוסף בשם Google plugin for Eclipse.
עם כניסתה של Dart (שפת תכנות מבית גוגל), גוגל הרגיעה את קהילת המשתמשים ב-GWT שארגז הכלים ימשיך להיתמך בעתיד הקרוב, אך רמזה גם על התקרבות אפשרית בין שני עזרי הפיתוח שלה.עם זאת, אנשי גוגל הודו שמספר מהנדסים שעבדו בעבר על ארגז הכלים עובדים כעת על Dart[דרוש מקור].
פיתוח עם GWT

על ידי שימוש ב-GWT, מפתחים יכולים לפתח ולהפחית את כמות הבאגים ביישומי Ajax בשפת Java באמצעות כלי פיתוח לבחירתם. מהדר הנתונים של GWT מתרגם את יישומי ה-Java לקבצים עצמאיים של JavaScript שיכולים להיות מעורבלים או אופטימליים.
GWT לא סובב רק סביב תכנות עצמאי; מדובר בסט כלים כללי לבניית כל סוג של תפקוד גבוה בשפת JavaScript. בפרזנטציות שונות מפתחי GWT מדגישים שהארגז איננו עוד ספריית Ajax. פילוסופיה זו לעיתים מפתיעה משתמשים חדשים ב-GWT שמצפים מהתוכנה לספק להם עבודת מסגרת מלאה, ואכן, הרבה החלטות אדריכליות נשארות לחלוטין בידי המפתח. הצהרת הכוונות של GWT מבהירה ומפרטת את התפקיד הפילוסופי של התוכנה אל מול תפקידו של המפתח. היסטוריית דפדפן היא דוגמה לכך: אף על פי ש-GWT שומר את היסטוריית המשתמש בדפדפן, הוא עדיין משאיר למפתח מקום להחליט כיצד למפות את ההיסטוריה למצבים אותם עוברת האפליקציה.
יישום GWT יכול לעבוד בשני מצבים:
מצב פיתוח (מצב מתארח, לשעבר) – היישום פועל בתור java bytecode בתוך java virtual machine. מצב זה משמש בדרך כלל לפיתוח, תמיכה בהחלפה חמה של קוד (שינוי קוד ללא הפרעה למערכת) והוצאת באגים.
מצב הפקה (מצב אינטרנט, לשעבר) – היישום פועל בתור JavaScript ו-HTML טהור, שחובר ממקור ה-Java. מצב זה משמש את המערכת כאשר היא מוכנה להפצה.
מספר תוספים בעלי קוד פתוח מאפשרים פיתוח GWT קל יותר בעזרת שימוש בסביבות תכנות ופיתוח אחרות (IDEs). לדוגמה, GWT4NB עבור NetBeans, Cypal studio for GWT, Eclipse ו-JDeveloper. תוסף גוגל ל-eclipse מתמודד עם רוב המטלות של GWT בסביבה, הוא כולל יצירת פרויקטים, הגדרתם והרצתם.
רכיבים

המרכיבים העיקריים של GWT כוללים:
תכונות

מרכיבים של ממשקי משתמש גרפיים דינאמיים שניתנים לשימוש: מתכנתים יכולים להשתמש בסוגים שונים של ממשקים גרפיים שתוכננו מראש וחוסכים התנהגות דינאמית שלוקחת זמן רב, כמו לחצן גרור ושחרר או מבני עץ ויזואליים מתוחכמים.
מנגנון RPC פשוט
ניהול היסטוריית דפדפן
תמיכה עבור ניפוי שגיאות בתוכנות Java
GWT מספק תמיכה מלאה ברוב הדפדפנים הפופולריים.
אינטגרציית JUnit
תמיכה עבור לוקליזציה וגלובליזציה
תמיכה עבור Html (בכפוף לשינויי API)
המפתח יכול לערבב בין JavaScript שכתב בתוך קוד Java בשימוש ממשק JSNI
תמיכה בשימוש APIs של גוגל ביישומי GWT. (לראשונה, תמיכה ב-Google Gears)
קוד פתוח
המפתח יכול לעצב ולפתח את היישום שלו באופן מונחה עצמים טהור, היות שהוא משתמש ב-Java (במקום ב-JavaScript). טעויות נפוצות ב-JavaScript, כמו טעויות כתיב או טעויות התאמה נתפסות בזמן ההידור.
ה-JavaScript שמעבד ה-GWT מפיק יכול להיות מותאם לקוד קל להבנה או למעורבל וקל להורדה.
מספר ספריות זמינות עבור GWT, על ידי גוגל וגורמים נוספים. אלו מרחיבים את תכונות ה-GWT.
ממשקים גרפיים אפשריים

נכון לגרסה 2.4 (ספטמבר 2011), GWT מציע מספר יישומונים:
כפתור
כפתור לחיץ
RadioButton
תיבת סימון
DatePicker
ToggleButton
תיבת טקסט
תיבת סיסמה
TextArea
קישור
ListBox
CellList
תפריט
עץ
CellTree
תיבת הצעות
RixhTextArea
FlexTable
רשת
CellTable
CellBrowser
TabBar
DialogBox
ממשקים גרפיים אפשריים > לוחות אפשריים

ממשקים גרפיים של GWT כוללים גם מספר לוחות:
PopupPanel
StackPanel
StackLayoutPanel
HorizontalPanel
VerticalPanel
FlowPanel
VerticalSplitPanel
HorizontalSplitPanel
SplitLayoutPanel
DockPanel
DockLayoutPanel
TabPanel
TabLayoutPanel
DisclosurePanel
ממשקים גרפיים משותפים רבים שלא נמצאים ב-GWT נמצאים בספריות של חברות אחרות, כמו Ext GWT, GWT Component Library, GWT-Ext, GWT Widget Library, GWTiger, Rocket GWT, Dojo, SmartGWT ועוד.
שימוש ארגוני

המרחב הארגוני עושה שימוש נרחב ב-GWT בשל יכולותיו למנף טכנולוגיות ארגוניות נפוצות כגון Java ,אפאצ'י טומקט ,Eclipse ,אינטרנט אקספלורר, לוקליזציה וגלובליזציה. קל לבחון יישומי אינטרנט עשירים (RIA) של GWT המבוססים על Java בעזרת שימוש בכלי JUnit קיימים שבודקים עבודת מסגרת וכיסוי קוד, לעומת יישומים גדולים הכתובים בשפת JavaScript. כיוון ש-GWT מאפשר בזמן האיסוף אימות של תמונות, CCS ולוגיקה עסקית, הרבה פגמים נפוצים בפיתוח מתגלים אוטומטית ללא צורך בבדיקה ידנית שבדרך כלל נדרשת על ידי RIA's.
בעוד שבדרך כלל משתמשים בו ליישומים פנימיים ללא פרסומות, גוגל ציין שחלק ממוצריו מבוססים על, כגון:
AdWords, AdSense
Orkut
Google Wave
Google Health
Blogger
חברות אחרות שמשתמשות ב-GWT רשומות ב-GWT Reference List. פלטפורמה Vaadin עברה לשימוש ב-GWT בשנת 2013.
GWT 2.0

ב-8 בדצמבר 2009 גוגל השיקה את Google Web Toolkit 2.0 עם נותב מהירות.
גרסה 2.0 של GWT מציעה מספר תכונות חדשות, ביניהן:
במצב פיתוח (ידוע לשעבר בתור מצב מתארח מחוץ לתהליך,OOPHM) – לפני גרסה 2.0, מצב מתארח נהג לשבץ דפדפן מותאם שמאפשר להפעיל את גרסת ה-bytecode של היישום בזמן פיתוח. עם גרסה 2.0, מצב מתארח, נקרא כיום "מצב מפתח", מאפשר שימוש בכל דפדפן (נתמך) בשביל לראות את הדף עובר דיבאגינג, באמצעות תוסף לדפדפן. בין השאר מספק מצב הפיתוח את האפשרות לדבאג את האפליקציה במגוון סוגי פלטפורמות על ידי שימוש ב-TCP/IP.(לדוגמה, לדבאג על גבי אינטרנט אקספלורר בסביבת windows מתוך סביבת לינוקס).
פיצול קוד – בעזרת מתן של "נקודות פיצול" בקוד על ידי המפתח, מעבד ה-GWT יוכל לפצל את קוד ה-JavaScript למספר גושים קטנים במקום הורדה אחת גדולה. דבר זה יוביל לזמן אתחול קצר יותר היות שגודל ההורדה ההתחלתי קטן.
ממשק משתמש – בעזרת שימוש בפורמט של XML, תכונה חדשה שמספק GWT היא ה-UiBinder המאפשר בנייה של עמוד ללא שימוש בקוד, מה שמאפשר הפרדה מלאה בין בניית UI לבין ביצוע הפעולות שמאחוריו.
איחוד משאבים – ממשק ה-ClientBundle יאפשר למשאבים מכל סוג (תמונות, CCS, טקסט, בינארי) להיות ארוזים יחד ומועברים בהורדה אחת. כתוצאה מכך יהיו פחות העברות חד צדדיות לשרת וכך זמן המתנה נמוך יותר ליישום.
היות שמצב הפיתוח החדש הוריד את רוב פלטפורמות הקוד הספציפי, הגרסה החדשה תופץ כארכיון ייחודי, במקום כתמיכה אחת פר פלטפורמה כפי שקרה עם הגרסה הקודמת.
סלולרי

כמסגרת כללית ליצירת ממשקים גרפיים באינטרנט, GWT יכול לשמש גם כמסגרת ליצירת ממשקים גרפיים לסלולריים ולטאבלטים, או על ידי יצירת הממשקים הגרפיים הדרושים והאנימציות מאפס, או על ידי שימוש באחת המסגרות הסלולריות של GWT. יישום HTML5 שנכתב בזכות GWT יכול להיות בעל זוויות נפרדות עבור סלולריים וטאבלטים.
מספר ספריות GWT לסלולרי נפוצות הן:
m-gwt
GwtMobile
gwt-mobile-webkit